# data[].attributes.body
Ihneď po príchode do hotela Cobergher som si všimla, že tu panuje veľmi profesionála a priateľská atmosféra. Personál bol vždy milý a ochotný, všetko mi trpezlivo vysvetlili a ukázali, u nás takýto prístup nie je vždy samozrejmosťou.

Veľkým rozdielom oproti práci u nás bolo to, že tu sa kladie obrovský dôraz na detaily a precíznosť. Každá izba je síce iná, ale jedinečná, musí byť uprataná do úplnej dokonalosti, od rovnomerne uložených uterákov, zarovnanej posteľnej bielizne bez jediného hrbolčeka, až po správne zarovnané papuče pre hostí. Všetko má svoje presné miesto. Bolo to pre mňa nové, pretože doma sa niektoré tieto detaily berú skôr ako nepodstatné, tu sú však súčasťou vysokej kvality služieb, ktorú hotel ponúka.

Zaujímavým zážitkom bolo aj zoznámenie sa s kolegami z rôznych krajín - Grécka, Kazachstanu, Afganistanu, Thajska. Každý mal iný prístup k práci, čo bolo inšpirujúce a obohacujúce, no zároveň všetci boli milí a ústretoví, mali trpezlivosť a vždy mi vysvetľovali veci najlepšie ako vedeli. Každý jeden z nich mi odovzdal mnoho skúseností.

Práca tu je síce fyzicky náročná, podobne ako na Slovensku, ale je tu lepšie rozdelenie úloh a časový manažment. Nikto sa zbytočne nestresuje a má čas na odvedenie práce, aká sa od neho očakáva, jednoducho všetko má svoj poriadok.

Celkovo hodnotím stáž veľmi pozitívne - naučila som sa veľa nového, spoznala som inú kultúru práce a získala som skúsenosti, ktoré by som doma tak ľahko nezískala. Veľkým prínosom bolo aj to, ze som musela zvládať aj nove situácie a komunikáciu v cudzom jazyku, okrem angličtiny aj trochu z francúzštiny.

Teší ma, že som mala možnosť byť súčasťou hotela s takým vysokým štandardom a verím, že vsetko, čo som sa tu naučila, budem môcť uplatniť aj doma. Ak by som mala možnosť sem prísť znova, neváhala by som ani chvíľu.

# data[].attributes.body
Posledný týždeň mi šéfkuchár oznámil, že by pred mojím odchodom rád ochutnal niečo, čo navarím ja. Začal som teda premýšľať nad pokrmom, ktorý by som mu pripravil.
Zvyšok týždňa som do práce prichádzal o 11:00 a pomáhal s prípravou obedov. Po servise, ktorý končil o 14:00, som sa venoval mise en place – teda príprave všetkého potrebného pred samotným varením a servírovaním jedla.

Tieto tri týždne mi dali nesmierne veľa – nielen z pohľadu gastronómie, ale aj osobného života. Zlepšil som sa vo varení, naučil som sa nové techniky a spoznal nové chute.
Svoju stáž v Belgicku som zakončil fotkou s kuchárskym tímom, ktorému nesmierne ďakujem za ich profesionálny prístup a odovzdanie nových informácií a zručností.
Ak by sa v budúcnosti naskytla možnosť ísť znova, určite by som neváhal.

# data[].attributes.body
Posledný týždeň som sa poväčšine zdokonaľovala vo veciach, ktoré som sa za predchádzajúce týždňa naučila, ako napr.: upratovanie celých kúpeľní na izbách, navliekaní posteľnej bielizne a následne jej upravenie podľa štandardov, staranie sa o špinavú bielizeň, jej opratie a vyžehlenie. Tento posledný týždeň bol prevažne pokojný, v hoteli nebolo veľa hostí, a tak som mala možnosť si vyskúšať aj iné činnosti ako refresh izieb, na apartmánoch som robila periodic cleaning - čistenie odtokov a mnohé iné veci. Pomáhala som aj s prácami na terase, celkovo som bola rada, že som si mohla vyskúšať aj rôzne iné aktivity. Mimo toho sme každý večer s Dávidom absolvovali prechádzky, ja som chodila skoro každý deň po práci aj behať. Jeden večer sme aj navštívili skvelú reštauráciu na odporúčanie kolegov z hotela:).

# data[].attributes.body
V sobotu sme sa ráno zobudili, spravili si výborné raňajky a este pred obedom sme vyrazili do mesta. V meste sme objavili rôzne obchody, do ktorých sme zavítali. Navštívili sme aj pekáreň a kaviareň. Po tejto výprave sme si na apartmáne spravili obed a dali oddych. Po oddychu som ostrihala Dávida a večer sme už len išli na prechádzku. V nedeľu sme taktiež doobeda zavítali do mesta a taktiež sa tu konal beh, ktorý sme mohli pozorovať z okna nášho apartmánu. Na obed sme si spravili kokosové curry krevety s basmati ryžou, relaxovali sme na izbe a večer sme sa išli prejsť k vode. Čas, ktory sme cez víkend mali sme využili naplno a taktiež sme si skvele oddýchli a spoznali veľa nových miest v Kortrijku.

# data[].attributes.body
Počas druhého týždňa som pracoval aj na raňajkách aj na obedoch. Na raňajkách ma kuchár postavil za gril kde som následne robil objednávky napr. Omelety, volské oči taktiež aj palacinky a aj som sa naučil robiť belgické wafle. Počas obedov som pomáhal s dokončovanim jedál, učil sa techniky krájania a drhol kuchyňu. Pozbytok dni sme sa chodievali prejsť a chodili na nákup lebo jedlo v chladničke nám tragicky rýchlo mizlo. Taktiež ceny nákupov sú tu priam nekresťanské takže treba s peniazmi zaobchádzať úsporne. Čo sa týka gastronómie tak musím povedať že ma naozaj prekvapila, oproti Slovensku je to iný level. Všetko chutí premyslenejšie a áno aj u nás sa síce nájdu dobré veci, ale kuchyňa aj gastronómia tam má omnoho väčší význam .

# data[].attributes.body
Počas druhého týždňa som sa naučila ako sa upratujú postele, príprava celej postele je celkom náročná, keďže zaberie aj 30 minút. Okrem toho som dostávala úlohy ako staranie sa o bielizeň a jej nasledné vyžehlenie. V komunikácii som si už bola istejšia, dokonca som pochytila aj základné francúzske výrazy. S personálom som vychádzala veľmi dobre, všetci boli milí, čo u nás na Slovensku nie je samozrejmosťou. Každý deň po práci sme chodili na prechádzky a spoznávali okolie. Po prechádzkach sme si navarili večeru a už sa len chystali na spánok.

# data[].attributes.body
V sobotu sa uskutočnil náš príchod na apartmán no bol sprevádzaný ťažkou cestou viacerých transportov a prestupou.

Začali sme letom z Viedne na letisko Charleroi odtiaľ hodinová cesta autobusom do Bruselu a posledný prestup bol na vlak rovno do Kortrijku. Prišli sme pomerne neskoro, unavený a vychutnali sme si poriadny McDonald .

# data[].attributes.body
V sobotu sme boli od 11:00 na letisku, prešli sme kontrolou a čakali na náš let. Okolo 15:30 sme pristáli v Bruseli a čakala nás cesta autobusom a vlakom. Autobusovú zastávku sme našli hneď a cesta prebehla bez problémov, po príchode na vlakovú stanicu sme mali problém nájsť nástupište, ale nakoniec sme to zvládli:) Po príchode do Kortrijku naša cesta trvala ešte 20 minút pešo na apartmán. Cca 19:30 sme už boli na apartmáne. Na večeru sme si objednali mcdonald, keďže sme nemali žiadne jedlo. Po večeri sme uz len unavení išli spať.

# data[].attributes.body
Nedela bola pomerne oddychový deň kedze sme ešte predýchavali sobotňajšiu cestu. Boli sme si nakúpiť základne potreby, vybalili sa, preskúmali okolie a navštívili hotel v ktorom sme od pondelka začali pracovať pre viac informácii

# data[].attributes.body
V nedeľu sme mali oddychový deň, povybalovali sme sa, išli sme sa prejsť a keďže väčšina obchodov bolo zavretých, tak sme išli do malého obchodu neďaleko nášho apartmánu, kde sme kúpili základné potraviny a navštívili sme aj drogériu. Na obed sme si spravili kuracie mäso s ryžou a fazuľovými luskami. Poobede sme sa len boli prejst a neskôr sme navštívili hotel, v ktorom sme mali nasledujúce týždne praxovat, aby sme sa opýtali na kedy mame prísť nasledujúci deň:).

# data[].attributes.body
Pondelok bol našim prvým pracovným dňom, prišli sme do hotela na 9 hodinu ráno a stretli sa s manažérom Raphaelom ktorý bol veľmi priateľský a ukázal nám kde sa co nachádza a ako to v hotely funguje.

Ako každý začínajúci v kuchyni som ako prvé úlohy dostal šúpat zeleninu, čistiť zemiaky ale taktiež som dostával cenné rady od šéfkuchára shayana ktorý bol tiež mimochodom velice milý a starostlivý.

# data[].attributes.body
Pondelok bol náš prvý pracovný deň, prišli sme o 9:00 na hotel, kde sme sa zvítali s manažérom Raphaelom, ktorý nám poukazoval hotel. Neskôr sme sa prezliekli do pracovného oblečenia a rozdelili, Dávid išiel do kuchyne a ja som išla s mojou mentorkou Andreou, aby mi ukázala kde a s kým budem pracovať. Po práci sme išli na apartmán a na večeru sme si spravili praženú ryžu a išli spať.

# data[].attributes.body
Utorok som začal v kuchyni na raňajkách, kde som pomáhal kuchárovi pripravovať palacinky, vajíčka, taktiež dozdoboval taniere a dokončoval pokrmy. Po raňajkách som pomáhal sous chefovi ktorý sa zameriaval na obedy a pripravoval som rôzne bilinkové oleje, učil sa rôzne marinády, a pripravoval veci na výdaj obedov.

# data[].attributes.body
Utorok som začínala pracovať o 9:00, zoznámila som sa s chyžnou Athinou, ktorá je pôvodom z Grécka, bola veľmi milá a neskôr mi začala ukazovať spôsob upratovania izieb, ona prezliekala postele a ja som poväčšine robila kúpeľne a utierala prach, vysávala a umývala dlážku. Ukázala mi aj kde majú sklad a aj rôzne iné priestory. Po práci sme odchádzali spolu s Dávidom na apartmán a večer sme už len oddychovali.

# data[].attributes.body
v stredu som tiež začal raňajkami a prípravou belgických wafiel a pomocnými prácami pre raňajkoveho kuchára. Neskôr cez deň som opäť pracoval so šéfkuchárom ktorý ma opäť učil zaujímavosti o rôznych omáčkach a marinádach. Okrem toho celkom obyčajný deň

# data[].attributes.body
V stredu som začínala tiež o 9:00 a pracovala som s Karinou, ktorá je z Kazachstanu, tiež bola veľmi milá a dala mi veľa rád. Spolu s ňou sme boli upratovať apartmány, ktoré sú vzdialené cca 8 minút od hotela. Upratali sme cca 3 apartmány, mali sme polhodinovú prestavku a išli naspäť do hotela, kde sme upratali 1 izbu a potom sme dostali poslednú úlohu na deň od Andrei, ísť na apartmán, ktorý je tiež mimo hotela ale len 2 minúty vzdialený, Karina ho skontrolovala a ja som dopĺňala prostriedky na čistenie. Potom sme sa vrátili naspäť do hotela a spolu s Dávidom sme odchádzali na apartmán. Večer sme sa išli len prejsť do mesta.

# data[].attributes.body
vo štvrtok som pracoval opäť na raňajkách ale tentokrát s raňajkovou kuchárkou Cindarellou ktorá ma naučila robiť zeleninové muffiny taktiež aj pošírované vajíčka a aj Holandskú omáčku. Pomáhal som jej s krajaním zeleniny a pripravoval tatarák z tuniaka. V čase obeda som dostal úlohu pripravovať predjedla a dezerty ktoré som si v ten deň musel zmemorizovat pretože šéfkuchár shayan trval na tom že ich od piatka budem robiť sám. Tento deň mi dal v kuchyňi zatiaľ asi najviac . Názorný obrázok predjedla je hore.

# data[].attributes.body
Vo štvrtok som robila taktiež s Karinou, celý deň sme strávili na apartmánoch neďaleko hotela. Ráno sme si zobrali potrebné prostriedky, ktoré sme potrebovali na apartmánoch, na prestávku sme sa vrátili do hotela a po prestávke sme sa znova presunuli na apartmány. Na apartmánoch som upratovala kúpeľne, vysávala a umývala dlážku. Po dokončení našej práce sme sa presunuli do hotela, kde som do konca mojej zmeny dopĺňala nápoje, ktoré sa dávajú na izby. Dávid ma už čakal na apartmáne, večer sme ostali na apartmáne a pozerali finále Ruže pre nevestu.

# data[].attributes.body
opäť začiatok bol na raňajkách kde som piekol ďalšie zeleninové muffiny a pripravoval severoafrický zeleninový pokrm väčšinou servírovaný na raňajky a to jest shakshuka. V čase obeda som sa znova zdokonaľoval v dezertoch a predjedlách ktoré mi uz išli ako od ruky. Večer sme išli na veľký nákup, spravili si večeru a tešili sa na víkend.

# data[].attributes.body
V sobotu sme si užili nerušený spanok do pol jedenástej a spravili sme si konečne poriadne raňajky jak v luxusnom hotely. Väčšina dňa pozostávala z vylihovania a oddychovania na apartmáne ale večer sme sa išli znova prejsť aj keď sme trošku zmokli.

# data[].attributes.body
V piatok som pracovala s Athinou, boli sme tiež celý deň na apartmánoch a vykonávala som tu istú prácu ako predchádzajúce dni s Karinou. Athina mi poradila supermarket, Colruyt, do ktorého sme po skončení práce išli spolu s Dávidom. Mali tam veľký vyber potravín, takže sme spravili dobrý nákup a na večeru sme si spravili cestoviny s paradajkovou omáčkou a s burratou.

# data[].attributes.body
V nedeľu sme sa tiež parádne vyspali a spravili som bombové raňajky keďže cez týždeň na ne moc času nemáme. Išli sme sa na recepciu spýtať ako funguje práčka, pretože sme na to nevedeli prísť a nakoniec sme zistili že nieje zapojená k vode, našťastie nám s tým pani recepčná pomohla. Išli sme nakúpiť a keďže sa tu konal veľký event boli sme sa popozerať po stánkoch a neskôr spravili brutálny obed. Dali sme si poobedný fajronťík a išli sme sa prejsť. Bolo asi 19:30 a mesto bolo dosť živé, na každom rohu nejaký bar alebo klub, hlasná hudba atď. Po príchode na apartmán sme sa rozhodli napísať tento denník.

# data[].attributes.body
V sobotu sme mali voľno, spali sme cca do 10:30 a spravili sme kráľovské raňajky. Dali sme si šlofíka a neskôr sme sa išli prejsť do mesta. Keďže sa v celom meste konal veľký event, tak sme sa podvečer prechádzali ale nanešťastie začalo pršať, takže sme utekali na apartmán. Spravili sme si skvelú večeru a len oddychovali.

# data[].attributes.body
V nedeľu sme tiež dlho spali, na raňajky sme si dali ovsenú kašu, ja s ovocím, Dávid s proteínom. Išli sme do obchodu kúpiť zeleninu a ovocie a na obed sme si robili hovädzie mäso na hrášku s ryžou. Poobede sme oddychovali a večer sa išli prejsť do mesta, kde to stále žilo.

# data[].attributes.body
Dnes som začal v kuchyni od 11 hodiny poobede kde som sa stretol s novým kuchárom ktorý mi dal opäť za úlohu pripravovať dezerty, predjedlá a taktiež som mu vypomáhal s dokončovaním hlavných jedál a prípravou surovín na ďalšie dni. Okrem toho sme skončili pomerne neskoro a tak sme išli uz len na prechádzku a relaxovali na izbe